Άννα Φραντζολά

Είμαι Ψυχολόγος, με ειδίκευση στη Συστημική Οικογενειακή Ψυχοθεραπεία. Γεννήθηκα και σπούδασα στη Θεσσαλονίκη, μεγάλωσα στην Ξάνθη όπου και εργάζομαι εδώ και δύο χρόνια.

Ολοκλήρωσα τις πτυχιακές μου σπουδές στο Τμήμα Ψυχολογίας του [Αριστοτελείου Πανεπιστημίου Θεσσαλονίκης.](http://www.auth.gr) (2010) και έκανα την πρακτική μου άσκηση στο Κέντρο Πρόληψης του ΟΚΑΝΑ, δουλεύοντας με ομάδες γονέων και παρακολουθώντας εργαστήρια ενηλίκων. Έκτοτε εργάστηκα εθελοντικά σε διάφορες δομές ψυχοκοινωνικών παρεμβάσεων, όπως το Κέντρο Οικογενειακής Υποστήριξης του θεραπευτικού προγράμματος ΚΕΘΕΑ-ΙΘΑΚΗ (2010-2012), όπου και εμπνεύστηκα από τη Συστημική Προσέγγιση και τη δουλειά με οικογένειες. Ολοκλήρωσα τη μονοετή εκπαίδευση στην Οικογενειακή Θεραπεία στο Ιατρικό Ψυχοθεραπευτικό Κέντρο Θεσσαλονίκης (ΙΨΚ), παρακολουθώντας συνεδρίες πίσω από το μονόδρομο καθρέφτη ενώ παράλληλα συμμετείχα σε ομάδες εποπτείας με συναδέλφους ψυχολόγους σε ιδιωτικό και εργασιακό πλαίσιο.

Ολοκλήρωσα την εκπαίδευσή μου στην Οικογενειακή Συμβουλευτική και Ψυχοθεραπεία στο τετραετές μεταπτυχιακό πρόγραμμα του Κέντρου Προσωπικής Ανάπτυξης και Ψυχοθεραπείας (ΚΕΠΑΨΥ) στη Λευκωσία (2016-2020). Παράλληλα, συνεργάστηκα με το Διεθνή Ανθρωπιστικό Οργανισμό Hope for Children, ως Ψυχοθεραπεύτρια ζευγαριών και εφήβων, καθώς και συντονίστρια εργαστηρίων με μαθητές σε σχολεία της πρωτοβάθμιας και δευτεροβάθμιας εκπαίδευσης.

Στην Ξάνθη, έχω συνεργαστεί με την Ιατρική ΕΠΕ «Ενάργεια», ως Ψυχολόγος, σε ένα πλαίσιο από ειδικούς Υγείας, ενώ επίσης έχω απασχοληθεί και στο Τμήμα Κοινωνικής Πρόνοιας του Δήμου Ξάνθης.

Πλέον διατηρώ ιδιωτικό γραφείο στο κέντρο της Ξάνθης, παρέχοντας υπηρεσίες ψυχολογικής υποστήριξης σε ατομικό, οικογενειακό και ομαδικό πλαίσιο.

**Στοιχεία επικοινωνίας:**

Μεσολογγίου 9, Ξάνθη

6988600993

annafrantzola@gmail.com